Kállai Katalin
Egy bántalmazott isten 
írások hátul a fészerben
nincs időm annyi regényre
ha a végére mindnek
pontot kell tenni 
mondja
bár a kutya csak a 
befejezésben kerülne elő
kilépve az idősíkok sokaságából
melyet ő az egyisten... teremtett 
Schrödingernek hívták
de a verbális bántalmazások miatt
megváltoztatta a nevét
a férfi festékes kezéről jutott eszébe
hogy anyja 
minden bizonnyal orvos volt
mint annak a gyereknek
akit a fészerben csúfoltak a szülei
erről több regényt is lehetne írni
jóllehet
pár millió év után
az első határozottan elunalmasodik
(már nem lesz érdekes...)
de te 
újabb és újabb regénybe fogsz bele
a 'részletek' elsőre nem teljes 
terjedelmükben jelennek meg
vissza-visszatér rájuk a szöveg. 
A vége így lesz mindig
értelemszerűen befejezetlen
csak egy utolsó (lebegő) mondat öleli körül
